নামাজ ঈমানের প্রথম প্রকাশ। ঈমানের সাক্ষ্য দেয়ার পরপরই যে আমলটি করার নির্দেশ এসেছে তা হলো নামাজ। যে ব্যক্তি আল্লাহকে মাবুদ  বলে স্বীকার করে এবং নিজেকে সে তাঁর বান্দাহ বলে দৃঢ় প্রত্যয়ে বিশ্বাস করে, তার সর্বপ্রথম কাজ হলো নামাজ আদায় করা। এজন্য আল্লাহপাক আল-কোরআনে বারবার ঈমানের পর নামাজের উল্লেখ করেছেন। ইরশাদ হচ্ছে-আর যারা ঈমান এনেছে, নেক কাজ করেছে এবং নামাজ কায়েম করে। (সূরা বাকারা, আয়াত: ২৭৭) আরো ইরশাদ হচ্ছে- আর যারা আল্লাহর কিতাব মজবুত করে ধরেছে এবং নামাজ কায়েম করেছে (সূরা আরাফ, আয়াত: ১৭০) নামাজ যে শুধু ঈমানের প্রথম অভিব্যক্তি তা-ই নয়; বরং তা ঈমানের অনিবার্য প্রকাশও বটে। এ কথা হতে পারে না যে, অন্তরে ঈমান আছে অথচ রুকু-সিজদার  জন্যে মনের টান নেই। নবীজী বলেন- মানুষ, শিরক ও কুফরের মধ্যে পার্থক্য সৃষ্টিকারী হলো নামাজ। -(মুসলিম)